זיגמונד רומברג

זיגמונד רומברג (במקור ז'יגמונד רוזנברג, באנגלית: Sigmund Romberg; נג'קניז'ה, הונגריה, 29 ביולי 1887 – ניו יורק,  9 בנובמבר 1951) היה מלחין יהודי-הונגרי-אמריקאי, שהתפרסם באופרטות שלו. בשנת 1970, היה בין הראשונים שהוכנסו להיכל התהילה של כותבי השירים (Songwriters Hall of Fame).

ביוגרפיה 
זיגמונד רומברג נולד במשפחה יהודית חובבת מוזיקה ואמנות בשם ז'יגמונד רוזנברג בעיר נאג'קניז'ה בהונגריה, בעידן האימפריה האוסטרו-הונגרית. כילד,  למד לנגן בכינור ובפסנתר, אבל בסופו של דבר הוריו רשמו אותו לבית ספר ריאלי. המורה שלו לזימרה הבחין בכישרונו המוזיקלי. מאוחר יותר למד הנדסה בווינה, אך לקח גם שיעורי קומפוזיציה והרמוניה במהלך שנותיו שם. הוא היה חבר של אמריך קלמן ושל פרנץ להאר. בשנת 1909 היגר לארצות הברית. הוא קיבל עבודה במפעל לעפרונות ואז התחיל לנגן בפסנתר בבתי קפה. רומברג החל להלחין במהלך שנות בתי הקפה שלו, בתחילה רק כדי לבדר את עצמו. הוא הקים להקה משלו והוציא כמה משיריו בדפוס, שאמנם לא ממש הצליחו, אך בסופו של דבר האחים שוברט ביקשו ממנו לכתוב את המחזמר הראשון שלו. The Whirl of the World שעלה לבמה לראשונה בברודוויי בשנת 1914.

בין יצירותיו המוקדמות של רומברג, חשוב להזכיר את היצירה Blossom Time, העוסקת בחייו של פרנץ שוברט והוצגה בהצלחה רבה. אופרטות אחרות שלו כוללות את:
 The Student Prince (1924)
 The Desert Song (1926)
 The New Moon (1928) 

יצירותיו הושפעו מאוד מיצירותיו של להאר בווינה. הוא הפיק יחד עם ג'ורג' גרשווין את המחזמר שלו רוזלי (Rosalie). יצירותיו המאוחרות, כמו - Up in Central Park (1945) - כבר קרובות יותר למסורות מוזיקליות האמריקאיות, אך הצליחו פחות. רומברג הלחין גם מספר פסקולים לסרטים.

קולומביה רקורדס ביקש מרומברג לנצח על התזמור התזמורתי של יצירותיו להקלטה. ההוצאה לאור הוציאה את סדרת האלבומים של רומברג בין השנים 1945–1950.

רומברג התחתן פעמיים. לראשונה עם דורותי דונלי, תסריטאית-שחקנית, בשנת 1908. נישואיהם נמשכו עד 1923. אשתו השנייה הייתה ליליאן האריס. רומברג נפטר בגיל 64 והובא למנוחות בבית הקברות פרנקליף בהרטסדייל, ניו יורק.

מדיה 
 הסרט "עמוק בלבי" (Deep in My Heart) משנת 1954, בבימויו של סטנלי דונן, עוסק בחייו של רומברג, בגילומו של חוזה פרר.

 פעמיים הופק עיבוד קולנועי לאופרטה שלו "הירח החדש" (The New Moon). בגרסה משנת 1930 מופיעים לורנס טיבט וגרייס מור, בגרסת 1940 מופיעות ג'נט מקדונלד ונלסון אדי.

 שני השירים שלו:
 Softly, as in a Morning Sunrise
 Lover, Come  Back to Me

ב-"The New Moon: נחשבים לסטנדרטים של ג'אז. תחילה עובדו מחדש פעמים רבות, ואילו לאחר מכן נודעו בעיקר בביצוע של בילי הולידיי.

יצירותיו

ברודוויי

מוזיקה לסרטים 
 
<div class="mw-content-ltr">

יצירות לתזמורת 
<div class="mw-content-ltr">

לקריאה נוספת 
 Bordman, Gerald. American Operetta. New York: Oxford University Press, 1981.
 Čić, Emil [hr]. Hrvatska glazba i glazbenici [Croatian music and musicians]. Split: Naklada Bošković, 2005.
 Clarke, Kevin. "Im Himmel spielt auch schon die Jazzband". Emmerich Kálmán und die transatlantische Operette 1928–1932. Hamburg: von Bockel Verlag, 2007 (examines the connection between Kálmán's jazz-operettas of the 1920s and Romberg's scores; in German)
 Gänzl, Kurt. The Encyclopedia of Musical Theatre (3 volumes). New York: Schirmer Books, 2001.
 Traubner, Richard. Operetta: A Theatrical History. Garden City, New York: Doubleday, 1983.
 לקסיקון יהודי הונגרי .1929. עורך. פטר אויווארי. זיגמונד רומברג

קישורים חיצוניים 

 ביוגרפיה של זיגמונד רומברג 
 רשימת יצירותיו של רומברג
 ביוגרפיה מאת קורט גנצל
 גיליון הנתונים של זיגמונד רומברג - Naxos Records
 
 

מלחינים יהודים הונגרים
מלחיני אופרטה
מהגרים מהונגריה לארצות הברית
מלחינים מן המאה ה-20
אמריקאים ממוצא הונגרי
יהודים הונגרים
יהודים אמריקאים
הונגרים שנולדו ב-1887
אמריקאים שנפטרו ב-1951